**Аддзел адукацыі Воранаўскага райвыканкама**

**ДУА“НПК Забалацкія яслі-сад-сярэдняя школа”**

**Турнір**

**“Што? Дзе? Калі?”**

**Падрыхтавала кіраўнік**

**этнаграфічнага музея “Спадчына”**

**Ф. С. Войшніс**

**Тэма:** песняры маёй Радзімы.

**Мэты:** замацаванне і абагульванне ведаў па беларускай літаратуры, пашырэнне кругагляду школьнікаў, стварэнне ўмоў для развіцця ўмення працаваць у групе, выпрацоўка з дапамогай “мазгавога штурму” здольнасці лагічна і хутка мысліць.

**Правілы падрыхтоўкі і правядзення турніра**

У гульні адначасова ўдзельнічаюць дзве каманды з паралельных класаў. Кожная каманда рыхтуе для сапернікаў па адзінаццаць пытанняў, у тым ліку адно бліц- пытанне, якое складаецца з трох частак. Каманды размяшчаюцца на сцэне за сталамі, дзе ў канвертах знаходзяцца пытанні. На канверце трэба напісаць імя аўтара пытання. На падрыхтоўку адводзіцца адна хвіліна, для адказу на бліц- пытанне- 20 секунд. За час гульні каманда мае права адзін раз звярнуцца да балельшчыкаў па дапамогу. За кожны правільны адказ каманда атрымлівае адзін бал. Калі каманда дае няправільны адказ, сапернікі- аўтары пытання атрымліваюць 0,5 бала. Акрамя таго, на кожны раўнд гульні маецца прыз- кніга. Калі каманда дае правільны адказ, то яна атрымлівае кнігу, а калі не, то прыз атрымлівае аўтар пытання. Адначасова праводзяцца конкурсы “Прыз сімпатый гледачоў” і “Лепшы ўдзельнік гульні”. Асістэнты вядучага ў пачатку турніра раздаюць гледачам лісты паперы, на якіх балельшчыкі пішуць прозвішча лепшага, на іх погляд, удзельніка гульні- так вызначаецца пераможца конкурсу “Лепшы ўдзельнік гульні” вызначае журы. Апрача таго, на сталах знаходзяцца канверты пад нумарам дванаццаць, на якіх напісана “Музычная паўза”. Калі выпадае гэты канверт, то выконваецца нумар мастацкай самадзейнасці. Вядучы таксама мае права адзін раз за гульню кожнай каманды браць музычную паўзу. Права першага ходу вызначаецца з дапамогай жэрабя.

**Першы блок**

1. У 1631 годзе беларускі кнігадрукар Спірыдон Собаль надрукаваў кнігу пад назвай “… сиречь начало учения детям начинающим чтению извыкати”.У назве Собаль упершыню выкарыстаў слова, вельмі добра вядомае кожнаму, хто пачынае вучыцца чытаць. Назавіце першае слова з назвы гэтай кнігі*. (Буквар.)*

2. Псеўданім гэтага таленавітага паэта, на жаль, поўнасцю адпавядае яго яркаму і кароткаму жыццю: свае “Жывыя казкі” хвораму на сухоты паэту прыходзілася пісаць, лежачы ў пасцелі. *(Алесь Гарун- Аляксандр Уладзіміравіч Прушынскі.)*

3. “Чорная скрынка”. У скрынцы знаходзіцца кніга знакамітага пісьменніка, які падпісваў свае творы па- рознаму: Тамаш Булава, Тарас Гушча і, нават, Ганна Крум, але мы добра ведаем яго пад іншым псеўданімам. *(Якуб Колас- Канстанцін Міхайлавіч Міцкевіч.)*

4. Праз год пасля смерці гэтага паэта яго творы былі выдадзены на польскай мове, яшчэ праз год- аповесць “Верочка” на рускай мове, і толькі праз шэсць год пасля смерці, у 1903 годзе, выйшаў зборнік яго вершаў “Вязанка” на беларускай мове. *(Янка Лучына- Іван Люцыянавіч Неслухоўскі.)*

5. Дзіцячыя гады вядомы беларуска- польскі кампазітар правёў у Слоніме пры двары свайго дзядзькі гетмана. Знакаміты паланез “Развітанне з радзімай” ён напісаў у вёсцы Залессе. *(Міхал Клеафас Агінскі.)*

6. Будзь здарова, маці міла!

Каб ты мяне не радзіла.

Каб ты мяне не карміла,

Шчасліўшая ты бы была!

Гэта радкі з адзінага вядомага верша таленавітага паэта, які, як лічаць даследчыкі, мог бы стаць беларускім Шаўчэнкам. Назавіце верш і імя паэта. *(Паўлюк Багрым, “Зайграй, зайграй, хлопча малы…”.)*

7. Гэтая п’еса драматурга А. Дударава напісана паводле легендаў пра вядомы замак. *(“Чорная панна Нясвіжа”.)*

8. Александр Антонавіч Сянкевіч стаў прататыпам трох літаратурных герояў: доктар Сташынскі з рамана А. Фадзеева “Разгром”, “Бас- Грэнка” з п’есы Я.Коласа “Забастоўшчыкі” і гэтага героя вядомай трылогіі Я. Коласа. *(Алесь Садовіч з трылогіі “На ростанях”.)*

9. Англійскі публіцыст і перакладчык Уолтэр Мэй пасля наведвання мемерыяла ў вёсцы Вязынка напісаў верш, у якім ёсць такія радкі:

… тут пад саламянаю страхой,

нібы дыханне краю чуўшы зблізку,

я скалыхнуў удзячнаю рукой,

далёкі пілігрым, Яго калыску…

пераклад Язэпа Семяжона

дык чыю ж калыску калыхаў Уолтэр Мэй? *(Калыску Янкі Купалы.)*

10. У гэтай невялікай вёсачцы Уздзенскага раёна нарадзіліся паэты Кандрат Крапіва, Паўлюк Трус і празаік Лідзія Арабей. *(Вёска Нізок.)*

11. Бліц- пытанне.

1) Назавіце аўтара радкоў: “Я буду жыць!- бо я мужык!” *(Янка Купала.)*

2) Што сказаў бацька галоўнага героя самага буйнога літаратурнага твора Ф. Багушэвіча, калі нарадзіўся яго сын? *(“Як я толькі нарадзіўся- // Бацька сказаў: “Кепска будзе!”.)*

3) Як звалі прататыпа літаратурнага героя дзеда Талаша? *(Васіль Ісакавіч Талаш.)*

**Другі блок**

1. Каму прысвечаны радкі верша Янкі Купалы?

Гэй, пяснярка, болей, болей

Нам на скрыпцы сваёй грай!

Прывітаем хлебам- соляй,

Дзякуй скажа родны край.

*(Цётцы- Алаізе Пашкевіч.)*

2. “Здароўя шмат аддаў я гэтай працы. А колькі клопатаў меў і дакору!”- так гаварыў пра сябе гэты беларсі пісьменнік. Шлях яго ў літаратуры быў сапраўды нялёгкім і працягваўся каля сарака гадоў. *(Вінцэнт Дунін- Марцінкевіч.)*

3. “Чорная скрынка”. У скрынцы знаходзіцца матэрыял, на якім некалі пісалі рукапісы, на ім жа пісалі таксама вучні лясных партызанскіх школ.

*(У скрынцы- бяроста.)*

4. Вакол месца нараджэння вядомага беларуска- польскага паэта і дзеяча вызваленчага руху доўга спрачаліся, аднак большасць даследчыкаў лічаць радзімай паэта хутар Завоссе Баранавіцкага раёна. Назавіце імя гэтага пісьменніка. *(Адам Міцкевіч.)*

5. Беларускі і польскі паэт Уладзіслаў Сыракомля пад уражаннем пачутага аповеду былога ямшчыка напісаў верш “Паштальён”. На словы верша была напісана песня, якую многія лічаць рускай народнай.

*(«Ямщик»: «Когда я на почте служил ямщиком…»).*

6. Адам Міцкевіч у паэме “Пан Тадэвуш” апісаў менавіта гэты вядомы замак. *(Мірскі замак.)*

7.Назавіце імя гуманіста- асветніка, які надрукаваў у Нясвіжы беларускую кнігу “Катэхізіс”. *(Сымон Будны.)*

8. Гэты таленавіты пісьменнік- публіцыст і мужны барацьбіт за свабоду скончыў сваё жыццё ў 26 год на шыбеніцы. Назавіце пісьменніка і яго апошні твор. *(Кастусь Каліноўскі. “Пісьмо з- пад шыбеніцы”.)*

9. Першыя радкі аднаго з самых вядомых закаханых і астраномам верша Максіма Багдановіча знаёмыя ўсім, а як сам аўтар назваў свой верш? *(“Раманс”: “Зорка Венера ўзышла над зямлёю…”.)*

10. Што адказаў мужык з верша Ф. Багушэвіча “Чаго бяжыш, мужычок?” на пытанне: “Чаму ты лгаў, мужычок?”. *(“Бо хтось праўду ўкраў.”)*

11. Бліц- апытанне.

1) Безумоўна, усе ведаюць радкі: “Мой родны кут! Як ты мне мілы!..”. Назавіце адрас “кута”. *(Вёска Акінчыцы, Стаўбцоўскі раён.)*

2) Кожны новы сезон Нацыянальнага дзяржаўнага акадэмічнага тэатра імя Янкі Купалы пачынаецца гэтым спектаклем. *(“Паўлінка”.)*

3) На якой мове быў упершыню надрукаваны класічны твор Міколы Гусоўскага “Песня пра зубра”? *(На лацінскай мове.)*